ການເດີນທາງ ໃນ ສະຫະລັດ ຈະຟື້ນຕົວຄືນ ໃນຂະນະທີ່ປະຊາຊົນ ໄດ້ສັກຢາຄົບແລ້ວ
ລະດູການພັກຜ່ອນຍາມຮ້ອນ ໃນ ອາເມຣິກາ ຕາມປະເພນີແລ້ວ ຈະເລີ່ມຂຶ້ນ ຫຼັງຈາກທ້າຍອາທິດຍາວ ຂອງວັນ Memorial ໃນທ້າຍເດືອນພຶດສະພາ. 
ທຽບໃສ່ປີ 2020, ລະດັບການເດີນທາງໃນ ສະຫະລັດ ໃນວັກພັກທີ່ໄວ້ອາໄລໃຫ້ພວກຜູ້ຊາຍ ແລະແມ່ຍິງທີ່ເສຍຊີວິດ ໃນລະຫວ່າງຮັບໃຊ້ປະເທດຊາດ ຫຼື Memorial ໃນວັນຈັນທີ 31 ພຶດສະພາຈະມາເຖິງນີ້ ແມ່ນເບິ່ງຄືວ່າ ຈະເພີ່ມຂຶ້ນຢ່າງໜ້ອຍ 60 ເປີເຊັນ, ອີງຕາມກຸ່ມ Triple A, ເຊິ່ງແມ່ນກຸ່ມບໍ່ຫວັງຜົນກຳໄລທີ່ຕິດຕາມແນວໂນ້ມຂອງການເດີນທາງ ໃນບັນດາຜູ້ທີ່ຕື່ນເຕັ້ນທີ່ສຸດ ສຳລັບການເດີນທາງນັ້ນ ແມ່ນຄົນລຸ້ນໃໝ່ ແລະ ຜູ້ອາວຸໂສ ນັກຂ່າວ ວີໂອເອ ລີເຊຍ ບາຄາເລັດສ໌ (Lesia Bakalets) ມີລາຍງານ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ດ້ວຍເຮືອບິນ, ລົດຍົນ ແລະ ກຳປັ່ນສຳລານພ້ອມກັບຊາວ ອາເມຣິກັນ 35 ເປີເຊັນທີ່ໄດ້ສັກຢາວັກຊີນກັນໄວຣັສໂຄໂຣນາແລ້ວນັ້ນ, ການເດີນທາງແມ່ນກຳລັງຈະກັບຄືນມາໃນລະດູຮ້ອນນີ້ ຄືຫຼາຍຄົນອື່ນໆ, ທ່ານ ເດວິດ ເບນ ແລະ ຄອບຄົວຂອງລາວ ໄດ້ໃຊ້ເວລກັກໂຕຢູ່ໃນບ້ານ 14 ເດືອນທີ່ຜ່ານມາ ແຕ່ຫຼັງຈາກໄດ້ສັກຢາວັກຊີນ COVID ທັງສອງໂດສແລ້ວ, ລາວໄດ້ວາງແຜນທີ່ຈະເດີນທາງຫຼາຍຄັ້ງສຳລັບລະດູຮ້ອນ ທ່ານ ເດວິດ ເບນ, ຜູ້ອາໄສຢູ່ລັດເວີຈິເນຍ ກ່າວວ່າ “ພວກເຮົາໄດ້ພິຈາລະນາການເດີນທາງຫຼາຍກວ່າບ່ອນທີ່ພວກເຮົາສາມາດຂັບລົດໄປເທົ່ານັ້ນ ພວກເຮົາໄດ້ພິຈາລະນາສະຖານທີ່ຕ່າງໆ ທີ່ພວກເຮົາສາມາດຂີ່ເຮືອບິນໄປຄືສະຖານທີ່ພັກຜ່ອນ ແຊລວາ ເວີເດ (Selva Verde) ໃນປະເທດ ຄອສຕາ ຣີກາ ຫຼື ພາກເໜືອຂອງເມືອງ ບາເຊໂລນາ ” ແລະ ອົງການທ່ອງທ່ຽວຕ່າງໆເວົ້າວ່າປະຊາຊົນ ອາເມຣິກັນ ແມ່ນໄດ້ວາງແຜນທີ່ຄ້າຍຄືກັນ ທ່ານນາງ ເອລິຊາເບັດ ໂມນາແຮນ, ຜູ້ບໍລິຫານການສື່ສານອາວຸໂສຂອງ ບໍລິ ສັດ Trip Adviser ໄດ້ກ່າວວ່າ “ພວກເຮົາມີການສຳຫຼວດເມື່ອບໍ່ດົນມານີ້ທີ່ໄດ້ສະແດງໃຫ້ເຫັນວ່າປະຊາຊົນ ອາເມຣິກັນເກີນສອງສ່ວນສາມແມ່ນກຳລັງວາງແຜນການເດີນທາງໃນລະດູນີ້ ” ລະດູການພັກຜ່ອນຍາມຮ້ອນໃນ ອາເມຣິກາ ຕາມປະເພນີແລ້ວຈະເລີ່ມຂຶ້ນຫຼັງຈາກທ້າຍອາທິດຍາວຂອງວັນທະຫານຜ່ານເສິກໃນທ້າຍເດືອນພຶດສະພາ ທ່ານນາງ ເຈແນັດ ແມັກກີ, ໂຄສົກຂອງສະມາຄົມລົດຍົນອາເມຣິກັນ ກ່າວວ່າ “ວັນທະຫານຜ່ານເສິກແມ່ນຕົວຊີ້ບອກທີ່ດີ ກ່ຽວກັບ ວ່າການເດີນທາງໃນລະດູຮ້ອນຈະເປັນແນວໃດ ແລະດ້ວຍການພະຍາກອນນີ້, ປະຊາຊົນ 37 ລ້ານຄົນ, ເຊິ່ງເພີ່ມຂຶ້ນ 60 ເປີເຊັນຈາກປີກາຍນີ້ ແລະ ພຽງ 13 ເປີ ເຊັນຈາກເວລາດຽວ ກັນນີ້ໃນປີ 2019, ມັນແມ່ນການທົດສອບທີ່ດີຫຼາຍ ກ່ຽວກັບ ສິ່ງທີ່ພວກເຮົາຈະໄດ້ເຫັນສຳລັບການເດີນທາງໃນລະດູຮ້ອນ ” ຄົນ ອາເມຣິກັນ ສ່ວນຫຼາຍຈະເດີນທາງພາຍໃນປະເທດມຸ່ງໜ້າໄປສູ່ຫາດຊາຍຫຼາຍແຫ່ງ ແລະ ສວນອຸດທະຍານແຫ່ງຊາດ ການຂັບລົດແມ່ນຍັງຄົງຈະເປັນທາງເລືອກທີ່ນິຍົມທີ່ສຸດໃນການເດີນທາງ, ເຊິ່ງຄົນອາເມຣິກັນຫຼາຍກວ່າເຄິ່ງນຶ່ງແມ່ນໄດ້ວາງແຜນຂັບລົດໄລຍະໄກ, ອີງຕາມການກ່າວຂອງສະມາຄົມລົດຍົນ ອາເມຣິກັນ ທ່ານນາງ ເຈແນັດ ແມັກກີ ໄດ້ກ່າວວ່າ “ເມື່ອເວົ້າເດີນທາງການຂັບລົດ, ປະຊາຊົນແມ່ນສະບາຍໃຈໃນການເດີນທາງດ້ວຍລົດຂອງເຂົາເຈົ້າເອງ, ໂດຍສະເພາະປີກາຍນີ້ໃນໂຣກລະບາດ ມັນແມ່ນລົດຂອງເຈົ້າເອງ, ມັນແມ່ນພື້ນທີ່ຂອງເຈົ້າເອງ ເຈົ້າຕັດສິນໃຈວ່າເຈົ້າຊິໄປກັບໃຜ, ເວລາໃດເຈົ້າຈະໄປເວລາໃດເຈົ້າຈະຢຸດ ” ອີກຫຼາຍຄອບຄົວແມ່ນໄດ້ພາສັດລ້ຽງຂອງເຂົາເຈົ້າໄປດ້ວຍ, ເຊິ່ງສັດລ້ຽງຫຼາຍໂຕພວກນີ້ແມ່ນໄດ້ຖືກຮັບເອົາມາລ້ຽງໄວ້ໃນຕອນເລີ່ມຕົ້ນຂອງການກັກໂຕ COVID ເມື່ອປີກາຍນີ້ ໂຣກລະບາດຍັງໄດ້ສົ່ງຜົນກະທົບຕໍ່ຄົນທີ່ຊາວອາເມຣິກັນເດີນທາງດ້ວຍ ທ່ານນາງ ມິສຕີ ແບລສ໌ ຜູ້ອຳນວຍການໃຫຍ່ຂອງບໍລິສັດ ປະຊາສຳພັນໂລກ ເວີທູໂອໂຊ (Global Public Relations Virtuoso) ໄດ້ກ່າວວ່າ “ພວກ ເຮົາໄດ້ເຫັນການເດີນທາງຂອງຫຼາຍລຸ້ນຄົນ ເຊິ່ງບັນດາພໍ່ເຖົ້າແມ່ນເຖົ້າໄດ້ເດີນທາງກັບຫຼານຂອງເຂົາເຈົ້າ, ພວກເຮົາໄດ້ເຫັນໝົດຄອບຄົວເດີນ ທາງນຳກັນເພາະວ່າເຂົາເຈົ້າສາມາດທີ່ຈະເຕົ້າໂຮມກັນໃນທີ່ສຸດ ແລະ ເກືອບວ່າເປັນການເຕົ້າ ໂຮມຄອບຄົວຄືນແຕ່ຜ່ານການເດີນທາງ ” ນັກເດີນທາງທີ່ກະຕືລືລົ້ນທີ່ສຸດແມ່ນຜູ້ອາວຸໂສ ເຂົາເຈົ້າພ້ອມທີ່ຈະເດີນທາງໄປຕ່າງປະເທດ, ເພື່ອຊື້ປີເຮືອບິນ ຫຼື ກຳປັ່ນທ່ອງທ່ຽວສຳລານ ທ່ານນາງ ມິສຕີ ແບລສ໌ ກ່າວວ່າ “95 ເປີເຊັນໃນນັ້ນເວົ້າວ່າ ເຂົາເຈົ້າຕະເດີນທາງເມື່ອເຂົາເຈົ້າໄດ້ສັກຢາແລ້ວ ເຂົາເຈົ້າບໍ່ໄດ້ໃຊ້ຈ່າຍຫຍັງໃນການເດີນທາງດົນກວ່ານຶ່ງປີແລ້ວ ແລະສະນັ້ນ, ຕອນນີ້ເຂົາເຈົ້າມີງົບປະມານທີ່ຈະໃຊ້, ເຂົາເຈົ້າມີຄວາມກະຕືລືລົ້ນທີ່ຈະເຮັດແນວນັ້ນ ” ການເພີ່ມຂຶ້ນໃນອັດຕາການເດີນທາງ ແມ່ນໄດ້ເຮັດໃຫ້ໂຮງແຮມ ແລະ ປີ້ເຮືອບິນຕ້ອງຂຶ້ນລາຄາ ແຕ່ບັນດານັກທ່ອງທ່ຽວເບິ່ງຄືວ່າຈະບໍ່ຖືກກະທົບກະເທືອນຫຍັງກັບການປ່ຽນແປງພວກນີ້ ນຶ່ງປີໂດຍປາສະຈາກການເດີນທາງໄດ້ເຮັດໃຫ້ຫຼາຍຄົນທົບທວນທັດສະນະຄະດີໃນການເດີນທາງຂອງເຂົາເຈົ້າ